GiliGold/VAD_KnessetCorpus huggingface dataset:
שוקי שטרן: זה מורכב, כי כיוון אחד עלול לפגוע בצד של החשמל, וכיוון שני עלול לפגוע בצד של הגז, ואנחנו ביחד נעשה את העבודה, אני מאוד מקווה הנכונה, שתאפשר את שני הדברים.
שוקי שטרן: ציפי איסר איציק אמרה משהו על משק גז תחרותי או לא.
שוקי שטרן: אני אמרתי בהתחלה, נדמה לי שהיית פה, שמשק הגז הטבעי הוא התחרותי ביותר, ואנחנו נמשיך לדאוג לזה שהאספקה של גז טבעי לישראל מהספקים השונים תהיה תחרותית, בלי מגבלות שאחד יוצר על השני.
ציפי איסר איציק: חשוב מאוד.
שוקי שטרן: כפי שאמר עורך דין נועם בריימן, נושא תמהיל הדלקים הוא סוגיה מאוד חשובה, גם אסטרטגית.
שוקי שטרן: הראיתי כאן שעם גז טבעי עד 2015 נגיע ל-50% גז טבעי.
שוקי שטרן: הסוגיה האסטרטגית הזאת היא חשובה ביותר.
שוקי שטרן: אף אחד מאתנו לא רוצה שיהיו תחנות כוח יותר מזהמות.
שוקי שטרן: כשאנחנו מסתכלים על התמהיל בלי תחנת כוח פחמית, אנחנו רואים שמגיעים ל-65% ו-70% מגז טבעי.
נמרוד נוביק: מה רע?
שוקי שטרן: יכול להיות שזה מצוין, כרגע התמהיל האופטימלי לא נראה בכיוון הזה.
נמרוד נוביק: איך מגדירים אופטימלי?
נמרוד נוביק: לפי מחיר?
נמרוד נוביק: זיהום אוויר?
נמרוד נוביק: מגוון ספקים?
נמרוד נוביק: יש לך הכל.
שוקי שטרן: ביטחון אספקה.
נמרוד נוביק: אמינות אספקה, מצרים, תמר ו-LNG, יש לך אמינות אספקה.
משה בכר: אני בעד 80% גז, חברת חשמל בעד, אבל במערכת שמסוגלת לקלוט כל טעות וכל בעיה שצצה.
משה בכר: אתם לא יודעים כמה המצב שביר, אתם לא יודעים מה רמת האמינות, אבל אתם רוצים - -
ציפי איסר איציק: רק חברת החשמל יודעת הכל.
שוקי שטרן: נמרוד, אתה גררת אותי לשם, ואני לא אשאר חייב.
שוקי שטרן: אנחנו יודעים מה איכות הגז המצרי היתה בימים מסוימים.
נמרוד נוביק: הרבה יותר טובה מאיכות הגז הישראלי באותם הימים.
קריאה: ממש ממש לא, בואו נדייק.
שוקי שטרן: נמרוד, על אחת כמה וכמה.
משה בכר: - - מערכת שאפשר לסגור למישהו את הגז ושאתה לא תרגיש בבית, גם 100% גז נעשה.
יוסי אבו: צריך לזכור מתי הגז הטבעי המצרי בא, רק כשהיתה אמינות אספקה מגז טבעי ישראלי, אחרת הוא לא היה מגיע.
שוקי שטרן: נמרוד, אתה אמרת ועל אחת כמה וכמה, ולכן הסכנה.
שוקי שטרן: אחת הסכנות מהגז הטבעי היא הסכנה הזאת, ודברים אחרים שאתה יודע לא פחות טוב מאחרים שיושבים בחדר הזה.
נמרוד נוביק: אתה בונה LNG לצורך זה.
שוקי שטרן: מצוין.
אהרון מיכאלי: לאור ההערה האחרונה, הבעיה היא לא בנוסח המילולי של הרשיונות, זה הסימפטום של הבעיה.
אהרון מיכאלי: הבעיה האמיתית זה המדיניות.
אהרון מיכאלי: את המדיניות צריך לקבוע ולהבהיר.
אופיר אקוניס: מאה אחוז, והמדיניות באה לידי ביטוי באותם רשיונות ובאותם צווים ובאותן תקנות.
אופיר אקוניס: חברת הכנסת רגב תהיה אחרונת הדוברים ואני אסכם.
אמנון שפירה: אני רוצה שנצא מפה באיזשהו מקום אופטימיים.
אמנון שפירה: אנחנו פתחנו את הרשיונות, את הכלים בדיוק להתעסק בבעיה הזאת.
אמנון שפירה: אנחנו בכוונה הכנסנו את הסעיפים האלה לרשיונות, כדי שאם הם יעלו, אנחנו נידרש אליהם.
אמנון שפירה: אין שום מקום, שרשות החשמל תיתן יד לפגיעה בתחרות במשק החשמל.
אמנון שפירה: אין שום מקום שרשות החשמל תבחן את המהלכים במהלכים קצרי טווח ולא לטווח ארוך.
אמנון שפירה: אלה כלים, ואנחנו עכשיו בוחנים אותם, מכיוון שהבעיה עלתה.
אמנון שפירה: אנחנו בוחנים אותם, ואני מבקש לחזור ולהציג פה את ממצאי הבחינה בעתיד.
מירי רגב: קודם כל, אני רוצה להודות לך.
מירי רגב: הדיון אמנם היה קצר, אבל היה ממצה.
מירי רגב: אני חושבת שכולנו הבנו את הבעיה.
מירי רגב: אני חושבת שהבעיה פה היא לא של בעלי החברות הפרטיות, הבעיה היא של הממשלה, של הרגולטור, מה המדיניות.
מירי רגב: האם המדיניות היא ברורה, יושב ראש רשות החשמל, וכיצד אנחנו מיישמים את המדיניות, על מנת למנוע מונופול ועל מנת למנוע פגיעה בצרכן.
מירי רגב: זה הדבר, זה שם המשחק, ולא שום דבר אחר.
מירי רגב: כבוד היושב ראש, אם אתה תסכם פה היום, שאכן רשות החשמל תבקש חוות דעת מקצועית של רשות ההגבלים העסקיים, תבהיר את הסעיף שירד מלפני שנתיים ותבחן מחדש את הפרשנות של סעיף 9 בחוק החשמל, אנחנו נמנע מצב, ששוב בג"ץ יצטרך לכפות על הכנסת ועל הממשלה קבלת החלטות שהיא לטובת הצרכן.
אופיר אקוניס: קודם כל, אני חושב שהדיון הזה היה מאוד חשוב, בעיקר על רקע ה"אנרגיות" תרתי משמע שנכנסות לתחום הזה בחודש האחרון, ואין כל ספק שגם ועדת הכלכלה והכנסת מברכות על התגליות ועל מציאת גז טבעי, ומקוות שלתחום ייכנסו עוד יזמים וימצאו מרבצים נוספים לטובת המשק הישראלי.
אופיר אקוניס: ברור כשמש שהמדינה חייבת למנוע מונופול בתחום ייצור החשמל, המופק מגז טבעי, והגברת התחרות היא באמת המטרה שאנחנו צריכים לחתור אליה.
אופיר אקוניס: חזרה למונופולים לא משיגה את המטרה הזאת, בדיוק ההפך.
אופיר אקוניס: הבנו שרשות החשמל ומשרד התשתיות הלאומיות בוחנים עתה כניסת ספקי גז לשוק ייצור החשמל ומניעת פרצה, שתביא לכניסה בהיקפים גדולים של ספקי הגז.
אופיר אקוניס: ועדת הכלכלה דורשת שהבדיקה תיערך בשיתוף עם הרשות להגבלים עסקיים, על מנת לשמור את התחרות במשק ולמנוע פגיעה ביצרני החשמל הפרטיים.
אופיר אקוניס: אנחנו קובעים שעל משרד התשתיות הלאומיות לשנות את תנאי הרשיון, כדי למנוע בעלויות צולבות, ולדווח לוועדת הכלכלה תוך 30 יום.
אופיר אקוניס: אני גם מבקש מהממונה על ההגבלים העסקיים לחוות דעה על הסכנה, שאתה הבעת אותה גם בישיבה הזאת, להיווצרות מונופול בתחום ייצור החשמל המופק מגז, ובטווח היותר ארוך להשפעה במחיר לצרכנים ולתחרות במשק החשמל.
אופיר אקוניס: אני מבקש ממנהלת הוועדה לקבוע את הישיבה הבאה לעוד חודש מהיום.
אופיר אקוניס: על סדר היום כללי תקשורת (בזק ושידורים) (תנאים והגבלות בשיעור שעות השידור מהפקה מקומית בשידורי ערוץ ייעודי), התש"ע-2010.
אופיר אקוניס: אני מתנצל על האיחור הקל בשל התייעצויות פנימיות.
אופיר אקוניס: ניצן, אתה מבקש ממני להעביר את נוסח הכללים לאישורנו כדי להתקדם לפרסום מכרז לערוץ ייעודי בשפה הערבית.
אופיר אקוניס: זה יכול לפתור גם חלק מהבעיה של ערוץ 33.
ניצן חן: זה ימלא חוסר שקיים היום במרחב הטלוויזיוני.
ניצן חן: אם תרשה לי לחדד רק נקודה אחת.
ניצן חן: זה לא סתם שאין פה משרד משפטים ומשרד תקשורת.
ניצן חן: הבקשה שמונחת לפתחה של הוועדה היא בקשה משותפת הן שלי, הן של המשרד, הן של משרד המשפטים שאישר אותו.
ניצן חן: יש קונצנזוס שלערוץ ייעודי בשפה הערבית יש חשיבות ציבורית מן המעלה הראשונה, וזה נכשל פעמיים.
ניצן חן: פעם אחת אפילו היה זוכה במכרז, וערב יציאת העלאת הערוץ הזה לאוויר הזוכה במכרז החזיר את המפתחות למועצה כי הוא סבר שאין לו היתכנות כלכלית.
אופיר אקוניס: מתי זה היה?
ניצן חן: זה היה ב-2004 אם אודי מרון.
ניצן חן: השינוי הוא שבהתאם לסעיף 6(כד) של חוק התקשורת המועצה מבקשת לשפר את ההיתכנות הכלכלית של הערוץ הזה, ועל-פי החוק, המועצה באישור הוועדה בראשותך רשאית לקבוע שיעור נמוך יותר להפקות מקומיות – מה שאנחנו אוהבים לקרוא לו "הגנות ינוקא" – בשנתיים-שלוש הראשונות כדי שהערוץ הזה יתרומם ולא נידרש לסוגיה בעוד שלוש שנים פעם נוספת.
אופיר אקוניס: אז ב-2004 זה לא עבד, ואיך אנחנו יודעים שזה יעבוד הפעם?
ניצן חן: כיוון שלפחות בשלוש השנים הראשונות הנמכנו את שיעור ההפקות המקומיות שהערוץ הזה יהיה חייב, על-פי המכרז, להשקיע.
ניצן חן: הייתי מבקש מעורך הדין צחי פנחס להציג מה מוצע לשלוש השנים הראשונות.
צחי פנחס: הבקשה שלנו היא לאפשר היתכנות כלכלית ולאפשר הקמת ערוץ ייעודי בשפה הערבית.
צחי פנחס: בשל ניסיונות קודמים שכשלו אנחנו מבקשים להפחית את שיעור שעות השידור מהפקה מקומית בשלוש השנים הראשונות כך שבשנה הרביעית הערוץ יעמוד בדרישות החוק ושיעור שעות השידור מהפקה מקומית יעמדו על 20%.
צחי פנחס: בשנתיים הראשונות – 7.5% משעות שידור יהיו מהפקה מקומית, ובשנה השלישית – 12%, ובשנה הרביעית – 20%, כפי שקובע החוק.
צחי פנחס: האישור שלכם נדרש כדי לבצע את ההקמה.
צחי פנחס: היו"ר אופיר אקוניס: היועצת המשפטית, איך זה יועיל לנו לעניין הצעת חוק אחרת שאנחנו מגבשים פה על ערוץ 33?
אתי בנדלר: אני לא חושבת שיש קשר בין הנושאים.
אופיר אקוניס: הקשר הוא שערוץ 33 טוען שהוא משדר בערבית מתוקף חוק רשות השידור.
אופיר אקוניס: אז יכול להיות שאנחנו יכולים לתקן את כל החוק.
אופיר אקוניס: כמה זמן לוקח להקים, להערכתך?
לאה ורון: אולי ערוץ ייעודי בשפה הערבית ייתר את הצורך בשידורים בערבית בערוץ 33.
אופיר אקוניס: בוודאי, זאת השאלה.
אתי בנדלר: יש הבדל בין ערוץ ממלכתי בשפה הערבית לבין ערוץ שבו זוכה זכיין פרטי.
אתי בנדלר: הגם שערוץ 33 אינו מוזכר בחוק רשות השידור, הרי תפקידיה של רשות השידור והמטרות שלה כן מנויות בחוק רשות השידור, ובוודאי ששידורים של רשות השידור בין בעברית ובין בכל שפה אחרת שבה הם משדרים צריכים לענות על אותן מטרות של אותו חוק.
אתי בנדלר: ערוץ ייעודי איננו חייב במטרות.
אתי בנדלר: יש שידורים שהם שידורים אסורים, אבל אין הוראות אלו שידורים כן ייכללו.
אתי בנדלר: כל מה שנאמר הוא שאחוז מסוים מכלל שידוריו צריכים להיות מהפקה מקומית, זאת אומרת על-ידי יוצרים ישראלים באופן כללי.
חמד עמאר: יש הבדל אדיר בין שידור ציבורי לבין שידור ייעודי.
אופיר אקוניס: בסדר, נטפל בזה בכלים שיהיו לרשותנו.
אופיר אקוניס: אני רוצה להתחיל בהקראה, אלא אם כן יש לחברי הכנסת הערות מיוחדות.
אופיר אקוניס: חבר הכנסת סוויד וחבר הכנסת חמד עמאר או למי מהמוזמנים?
אופיר אקוניס: לאף אחד.
אופיר אקוניס: אם כך, עורך דין פנחס, נא להקריא את הכללים.
צחי פנחס: הקראה: כללי התקשורת (בזק ושידורים) (תנאים והגבלות בשיעור שעות השידור מהפקה מקומית בשידורי ערוץ ייעודי), התש"ע-2010 בתוקף סמכותה לפי סעיפים 6ה ו-6לד1(ד) לחוק התקשורת (בזק ושידורים), התשמ"ב-1982 (להלן – החוק), לאחר התייעצות עם ועדת הכלכלה של הכנסת קובעת המועצה לשידורי כבלים ולשידורי לוויין שנתמנתה לפי החוק (להלן – המועצה), כללים אלה: בכללים אלה – "הפקה מקומית" ו"ערוץ ייעודי" – כהגדרתם בסעיף 6א לחוק.
צחי פנחס: בערוץ ייעודי הממומן באמצעות שידורי פרסומות יהיו 20% לפחות מהשידורים, מהפקה מקומית.
צחי פנחס: על עף האמור בסעיף 2, בערוץ ייעודי בשפה הערבית יהיה השיעור המזערי של שעות השידור מהפקה מקומית, מסך כל השעות של הערוץ, כמפורט להלן: בשנתיים הראשונות ממועד תחילת שידורי של הערוץ הייעודי בשפה הערבית – 7.5%; בשנה השלישית ואילך – 12%; החל בשנה הרביעית – השיעור הקבוע בסעיף 6לד1(ד) לחוק.
אופיר אקוניס: בעצם הסברת את זה קודם, אז ההסבר מיותר והדברים מובנים.
אופיר אקוניס: הערות לסעיפים?
אתי בנדלר: לי יש שאלה.
אתי בנדלר: האם מתוכננים ערוצים ייעודיים נוספים.
אתי בנדלר: כי אני רוצה להזכיר שבהתאם לכללים האלה כאן הגנת הינוקא ניתנת אך ורק לערוץ ייעודי בשפה הערבית ולא לכל ערוץ ייעודי אחר.
אתי בנדלר: לפי החוק, הפקה מקומית בשיעור של 20% לפחו היא חובה החלה על כלל הערוצים הייעודים הממומנים באמצעות גם פרסומות.
אתי בנדלר: כאן ניתנת הגנת ינוקא, כאמור, רק לערוץ בשפה הערבית.
אתי בנדלר: אתמול בישיבת הוועדה עלה לדיון הרעיון לאפשר ערוץ ייעודי בשפה האמהרית.
אתי בנדלר: האם לא תתנו להם הגנת ינוקא ככל שבאמת יקום ערוץ כזה?
ניצן חן: עורך דין פנחס, אתה רוצה לחדד את הסעיף?
צחי פנחס: הערוץ הייעודי הוא מקרה יוצא דופן מהבחינה הזאת שניסיונות העבר כשלו, מה שלא היה בערוצים ייעודיים אחרים דוגמת הערוץ הערבי.
צחי פנחס: לאור העובדה הזאת במקרה הזה כן נכון להקל לפחות בשנים הראשונות מבחינת שיעור שעות השידור מהפקה מקומית.
ניצן חן: גם הסעיף המרכזי אומר במפורש שכשיש ערוץ ייעודי עם אינטרס ציבורי מובהק, המועצה רשאית באישור ועדת הכלכלה לקבוע מכסה קצת שונה – שיעור נמוך יותר.
ניצן חן: ערוצים 9 ו-24 קיבלו לא מעט הקלות מהמועצה בתוך המסגרת הקיימת היום.
ניצן חן: הערוץ הערבי בכלל לא הצליח להתרומם.
ניצן חן: הנסיבות המיוחדות שרירות וקיימות, והן גם מופיעות בכללי המועצה וגם בחוק עצמו.
ניצן חן: אני מבין את החשש שלך, עורכת הדין בנדלר, שמחר יבוא ערוץ ייעודי אחר ויבקש מה שיש לערוץ הערבי, אבל במסגרת הזאת יש החרגה מאוד ברורה ברציונל.
אופיר אקוניס: בהחלט, נשקול זאת לפי הצורך.
אופיר אקוניס: ואם יבוא ערוץ בשפה האמהרית אנחנו ודאי נסייע לו בעניין הזה.
אופיר אקוניס: אתמול ראינו את הצורך בו בעיקר לנוכח ההתעניינות בו על-ידי אחד הנציגים שישב כאן.
אופיר אקוניס: אני לפחות השתכנעתי שהדבר הזה הוא לא פחות חשוב מערוץ בשפה הרוסית.
חמד עמאר: בהחלט.
אופיר אקוניס: שתי עליות באותן שנים בערך, אפילו העלייה מאתיופיה קצת קודם, והיא לא מקבלת ביטוי חוץ משעה וחצי ברדיו רקע.
חמד עמאר: גם ברשות השידור נותנים להם.
אופיר אקוניס: מנהלת טח"י הודיע שהיא נותנת את זה.
אופיר אקוניס: אני לא בקי, אני מודה.
אופיר אקוניס: אני לא רואה שום סיבה שלא לאשר את התקנות האלה בלי שינויים.
אופיר אקוניס: חבר הכנסת סוויד מצביע במקום חבר הכנסת דני דנון.
אופיר אקוניס: מנפלאות הפרלמנט: דני דנון יושב על המכסה של חד"ש, וכאשר מגיע לפה חבר כנסת מחד"ש וחבר הכנסת דנון אינו נמצא פה, אתה יכול להצביע.
לאה ורון: או חברים אחרים מסיעת חד"ש או מסיעת הליכוד.
אופיר אקוניס: כמובן.
אופיר אקוניס: מתי יפורסם המכרז?
ניצן חן: ברגע שהוועדה מאשרת את הכללים תוך מספר שבועות המכרז יוצא לדרך, וחצי שנה אחרי כן יש לנו, בעזרת השם, זוכה.
אופיר אקוניס: ומתי נצפה בשידוריו?
ניצן חן: בתוך שנה מהרגע שהוועדה מאשרת.
אופיר אקוניס: אתה יכול לקצר את הזמנים, לא?
אופיר אקוניס: זה קצת ארוך, אני מוכרח להגיד לך.
חמד עמאר: יש התעניינות בערוץ ייעודי בשפה הערבית?
חמד עמאר: בדקתם את השטח?
ניצן חן: התשובה היא מורכבת משום שעד היום לא הצלחנו למצוא יזם שיהיה מוכן להשקיע כסף כי, מה לעשות – בשנים הראשונות מפסידים.
אופיר אקוניס: אז נתנו לו הגנות ינוקא.
ניצן חן: מצד שני יושבת פה קבוצה אחת שמתעניינת במכרז הזה- -
אופיר אקוניס: מאיפה אתם?
מוסא חסדייה: אני מנכ"ל חברת פרסום שעובדת גם במגזר הערבי וגם במגזר הרוסי.
אופיר אקוניס: וגם במגזר הרוסי?
מוסא חסדייה: אנחנו עובדים גם עם הערוץ הרוסי, כמובן.
מוסא חסדייה: הניסיון שלנו בא מכאן – אנחנו רואים צורך מאוד גדול במדיום טלוויזיוני למגזר הערבי.
מוסא חסדייה: זה חסר לנו.
מוסא חסדייה: לכן אני מברך על ההחלטה הזאת היום.
אופיר אקוניס: תברך על המוגמר כי עוד לא הצבענו עליה.
אופיר אקוניס: חבר הכנסת סוויד, אתה רוצה להגיד משהו?
אופיר אקוניס: אין ויכוח על הנחיצות ועל הצורך בנתינת השירות הזה ל-20% מאוכלוסיית המדינה.
חנא סוייד: אין לי הערות.
חנא סוייד: אני מברך.
אופיר אקוניס: אם כך, נצביע על כל הכללים בפעם אחת.
אופיר אקוניס: הצבעה בעד הכללים – רוב נגד- אין נמנעים – אין הכללים התקבלו
אופיר אקוניס: בעד – 3, אין מתנגדים, אין נמנעים.
אופיר אקוניס: הכלליים אושרו.
אלי אפללו: בוקר טוב.
אלי אפללו: אני פותח את הדיון.
אלי אפללו: על סדר היום הצעת חוק התקשורת (בזק ושידורים) (תיקון מס' 39) (שירותי מסרון), התשס"ח-2007 של חה"כ אלי אפללו.
אלי אפללו: דיון בהחלת דין רציפות
לאה ורון: בישיבה זו הוא גם ממלא את מקומו של יושב ראש ועדת הכלכלה.
אלי אפללו: הדיון הוא על בקשה להחיל דין רציפות להצעה שעברה בקריאה ראשונה.
אלי אפללו: הצעת החוק היא להמשיך את הדיון עצמו.
אלי אפללו: חבר הכנסת שהיו שותף בפעם שעברה להצעת החוק היה משה כחלון.
אלי אפללו: שר התקשורת תמך בהצעת החוק.
אלי אפללו: האם יש למישהו מהנוכחים מה לומר?
אלי אפללו: הכול בסדר?
אלי אפללו: כולם תומכים?
כרמל שאמה-הכהן: תומכים בדין רציפות.
כרמל שאמה-הכהן: אנחנו סומכים עליך שעד קריאה שנייה ושלישית נקיים דיון לעומק.
אלי אפללו: מי בעד?
אלי אפללו: מי נגד?
אלי אפללו: מי נמנע?
אלי אפללו: הצבעה בעד – רוב נגד – אין נמנעים – אין הבקשה להחיל דין רציפות נתקבלה.
לאה ורון: אין מתנגדים.
לאה ורון: הוועדה החליטה להחיל דין רציפות על הצעת החוק.
אלי אפללו: הבקשה אושרה.
אלי אפללו: השירות הזה הוא לטובת האזרח.
אלי אפללו: מה שחשוב בעניין הזה הוא שזה שירות שניתן לאזרחים שלפעמים לא רוצים לקבל אותו.
אלי אפללו: זה בין הדברים החשובים לאזרח שלא רוצה לקבל שירות, והוא מקבל אותו אף על פי שהוא לא רוצה.
אלי אפללו: בגלל זה הממשלה תומכת בחוק הזה.
אלי אפללו: הוא יהיה חוק צודק והוגן.
אלי אפללו: כל הדברים הטכניים שהיו בפעם שעברה מנעו את הקידום של הפתרון.
אלי אפללו: שירותי התקשורת גילו שיש פתרון לעניין הזה, ואני שמח שהממשלה שוב תומכת בעניין הזה.
אלי אפללו: נמשיך ונסיים את זה לטובת האזרחים כולם.
אלי אפללו: הישיבה נעולה.
אופיר אקוניס: אנחנו ממשיכים בהצעת חוק שידורי טלוויזיה (תיקוני חקיקה), פסקאות 67 עד 77 וסעיפים 43 עד 46.
אופיר אקוניס: אנחנו בשאיפה לסיים הקראה והצבעה על הפסקאות האחרונות של חלק א'.
אופיר אקוניס: לאחר מכן נחזור אחורה לדברים ששמנו בצד בשל היותם במחלוקת.
אופיר אקוניס: בסופו של דבר נצטרך להכריע.
אופיר אקוניס: אי אפשר להשאיר את המחלוקת הזאת נצחית.
אופיר אקוניס: מדובר על פסקאות 29-32 בעניין מערך השידורים וההפצה בשיטה הקרקעית ספרתית DTT.
אופיר אקוניס: היועצת המשפטית, האם חבר הכנסת וקנין ביקש משהו?
אופיר אקוניס: את רוצה להגיד לנו מה הוא ביקש בעניין הזה?
אתי בנדלר: ההסתייגות שלו נמסרה לי עכשיו.
אתי בנדלר: הוא מבקש שיתווסף לערוצים המופצים באמצעות מערך ה-DTT גם בעל רישיון לשידורי ערוץ ייעודי בשפה הרוסית אשר זכה במכרז לשידורים כאמור לאחר מועד חקיקתו של חוק זה.
כרמל שאמה-הכהן: מה המשמעות של זה?
אתי בנדלר: הוא כותב כך: "הוספת הערוץ הייעודי בשפה הרוסית אל מערך השידורים הספרתי ב-DTT בעת הנוכחות וללא מכרז פוגעת בעיקרון השוויון, פוגעת במשתתפי המכרז.
אתי בנדלר: ."
אופיר אקוניס: הבנתי מה הוא רוצה.
אופיר אקוניס: אנחנו לא הצבענו על הדבר הזה.
אופיר אקוניס: זאת הצעה אחרת.
אתי בנדלר: אני רוצה להזכיר לכל הנוכחים שאין הסתייגויות אלא הצעות שמועלות בוועדה שנדונות כאן ומצביעים עליהן.
אתי בנדלר: ככל שהן לא מתקבלות, חבר כנסת יכול לבקש.
אתי בנדלר: .
אופיר אקוניס: הוא הגיש הצעה אחרת.
אופיר אקוניס: יש את ההצעה שהגישה הממשלה.
אופיר אקוניס: נחזור לדיון בעניין הזה כאשר נסיים את סעיף 46 כפי שהודענו בתחילת הישיבה.
אופיר אקוניס: מדובר על תיקונים טכניים, כולל תיקון חוק הבחירות (דרכי תעמולה) שהודעתי למי שפנה אלי שאני מתכוון לתמוך בדבר הזה בצורה ברורה ולהמשיך לקיים שידורי תעמולה למערכות הבחירות לכנסת גם במתכונת החדשה.
נחמן שי: זה לא הוגן.
אופיר אקוניס: תצביע נגד.
נחמן שי: זה רכוש פרטי שאתה מתערב בו.
נחמן שי: אתה לוקח מהם זמן.
אופיר אקוניס: אנחנו נגיע לזה.
אסי מסינג: (69)
אסי מסינג: בסעיף 107, בכל מקום, במקום בעל זיכיון" יבוא "מורשה לשידורים"; (70) בסעיף 108 – (א) בסעיף קטן (א), במקום "ותנאי הזיכיון או תנאי הרישיון לשידורי רדיו" יבוא |ותנאי הזיכיון לשידורים או תנאי הרישיון לשידורים" ובמקום "בעל זיכיון" יבוא "מורשה לשידורים"; (ב) בסעיף קטן (ג), במקום "בעל הזיכיון" יבוא "המורשה לשידורים"; (71) בסעיף 109 – (א) בסעיף קטן (א), במקום "זיכיונות או רישיונות לשידורי רדיו" יבוא "זיכיונות לשידורים או רישיונות לשידורים"; (ב) בסעיף קטן (ב), בכל מקום, במקום "בעל זיכיון" יבוא "מורשה לשידורים"; (72) בסעיף 112(2), במקום "בעלי הזיכיונות" יבוא "המורשים לשידורים"; (73) בסעיף 117, בכל מקום, במקום "בעל זיכיון" יבוא "מורשה לשידורים"; (74) בסעיף 118(א), בכל מקום, במקום "בעל זיכיון" יבוא "מורשה לשידורים"; (75) בסעיף 121 – (א) בסעיף קטן (ב)(1), במקום "בעל זיכיון או על החברה" יבוא "מורשה לשידורים או על חברת החדשות"; (ב) בסעיף קטן (ג), במקום "ובעל זיכיון" יבוא "ומורשה לשידורים"; (76) בסעיף 126, במקום "בעל זיכיון" יבוא "מורשה לשידורים"; (77) בתוספת השניה – (א) בסעיף 1 – (1) בסעיף קטן (א), במקום ההגדרה "ערוץ" יבוא: "ערוץ" – ערוץ שבו משודרים שידורי בעל זיכיון לשידורי טלוויזיה או שידורי בעל רישיון לשידורי טלוויזיה; "שידור חוזר" – שידור מחודש בערוץ, של תכנית ששודרה בו קודם לכן או של תכנית ששודרה קודם לכן בערוץ כלל ארצי בישראל, לרבות תכנית שנערכה מחדשה, שהיא זהה במהותה, לדעת הרשות, לתכנית ששודרה בעבר"; (2) בסעיף קטן (ב), במקום "בתוספת הראשונה;" יבוא "בתוספת הראשונה, אלא אם כן נקבע אחרת בתוספת זו;"; (ב) בסעיף 2, במקום "בעל ערוץ" יבוא "
אסי מסינג: בכל ערוץ, וכן בעל רישיון לשידורי טלוויזיה"; (ג) בסעיף 3, אחרי "בחלוקה שווה ביניהם" יבוא "וכן בעל רישיון לשידורי טלוויזיה"; (ד) בסעיף 4, אחרי "בחלוקה שווה ביניהם" יבוא "וכן בעל רישיון לשידורי טלוויזיה"; (ה) בסעיף 5 – (1) בסעיף קטן (א), במקום "בכל ערוץ, לשם" ליבוא "בכל ערוץ, וכל בעל רישיון לשידורי טלוויזיה לשם"; (2) בסעיף קטן (ב), במקום "בכל ערוץ, בכל שנה" יבוא "בכל ערוץ, וכן בעל רישיון לשידור טלוויזיה, בכל שנה ובמקום "180 שעות בכל ערוץ באופן יחסי ליחידות השידור שהוקצו להם בערוץ" יבוא "180 שעות בכל ערוץ; השעות כאמור ישודרו על ידי בעלי הזיכיונות בכל ערוץ באופן יחסי ליחידות השידור שהוקצו להם בערוץ"; (ו) בסעיף 6, במקום "בעל זיכיון שידר" יבוא "בעל זיכיון ובעל רישיון לשידורי טלוויזיה ישדרו" ואחרי "בעל הזיכיון" יבוא "או בעל הרישיון"; (ז) בסעיף 7, במקום "בעל זיכיון ישדר" יבוא" בעל זיכיון ובעל רישיון לשידורי טלוויזיה ישדרו".
אסי מסינג: סעיף 107 עניינו חסינויות הרשות.
אסי מסינג: סעיף 108 עניינו זכות כניסה ועיון לצורך ביצוע פיקוח של הוראות.
אסי מסינג: סעיף 109 עניינו התליית זיכיונות בשעת חירום.
אסי מסינג: סעיף 112 עניינו תפקידי ועדת התיאום שקיימת לפי החוק.
אסי מסינג: צריך להתאים אותם לעניין השינויים כאן.
אסי מסינג: סעיף 117 עניינו תלונה שמוגשת על הרשות או על בעל זיכיון או על חברת חדשות.
אסי מסינג: סעיף 118 עניינו תלונות שאין לברר אותן.
אסי מסינג: סעיף 121 עניינו תוצאות הבירור.
אסי מסינג: בסעיף 126, שעניינו חובות מכוח המשפט הבינלאומי, יש תיקון של התוספת השנייה תוך התאמה לכך שיש לנו בעלי רישיונות שמשדרים בערוץ 1 ויש בעלי זיכיונות שעד תקופת המעבר עשויים להמשיך לשדר באותו ערוץ.
דורון אבני: בינתיים התקבל תיקון 32 לחוק העונשין לעניין הארכת תקופת הזיכיון של ערוץ 10 ותיקונים נוספים.
דורון אבני: כמובן שנצטרך לבצע התאמות בתיקון של התוספת השנייה לאור אותו תיקון.
דורון אבני: אני מזכיר את הנושא של המחויבות לקולנוע שתצטרך לחול על בעלי רישיונות.
דורון אבני: מטבע הדברים אין לזה התייחסות כאן, כי זאת מחויבות שנוצרה רק לאחר שהצעת החוק הזאת אושרה בקריאה ראשונה.
אתי בנדלר: ככל שמדובר בתיקונים טכניים אני מבקשת להסמיך אותנו לבצע את זה בתוספת השנייה.
אתי בנדלר: ככל שיידרש איזה שהוא תיקון מהותי - לא זכור לי איזה נושא יחייב תיקון מהותי – יצטרכו להעביר את זה לוועדה.
דנה נויפלד: אם אפשר לבקש מהוועדה שהחובות שחלות על בעל זיכיון יחולו גם על בעל רישיון.
אופיר אקוניס: בעיני זה תיקון טכני.
אופיר אקוניס: אנחנו נסמיך אתכם ברוח התיקון הטכני שגם עבר בחוק הקודם.
אופיר אקוניס: מי בעד סעיף (66) עד סעיף (77)?
ורד אשכנזי: אתם תיקנתם את התוספת השנייה והוספתם את המונח "שידור חוזר".
ורד אשכנזי: לא ברור למה דבר כזה נמצא בחוק ולא בכללים.
ורד אשכנזי: יש המון כללים ותתי כללים לגבי השידורים.
דנה נויפלד: זה קיים בתוספת הראשונה.
ורד אשכנזי: למה כתוב בתוך שידור חוזר שזה כולל תכנית שהיא זהה במהותה?
ורד אשכנזי: זה צריך להיות תכנית שזהה בתכניה.
אסי מסינג: זה העתקה של אחד לאחד ממה שקיים היום בתוספת הראשונה.
דנה נויפלד: אנחנו מעתיקים את ההגדרה כפי שהיא.
דנה נויפלד: זה תיקון טכני שמעתיק מהתוספת הראשונה ומסדר את ההגדרות.
דנה נויפלד: אין שום שינוי ביחס למצב הקיים היום.
ורד אשכנזי: איפה זה נמצא בתוספת הראשונה?
דנה נויפלד: זה נמצא בהגדרה של שידור חוזר.
ורד אשכנזי: היא קיימת עכשיו פעמיים.
דנה נויפלד: אנחנו נמחק אותה מההתאמות.
אופיר אקוניס: הסעיף הזה הוצבע.
אופיר אקוניס: אם את רוצה את יכולה לבקש מחבר כנסת להגיש רוויזיה.
אופיר אקוניס: אנחנו עוברים לסעיף 43.
אסי מסינג: תיקון חוק הבחירות (דרכי תעמולה) 43.
אסי מסינג: בחוק הבחירות (דרכי תעמולה), התשי"ט-1959, בסעיף 16ג, במקום "ובעלי הזיכיונות" יבוא "והמורשים לשידורים כהגדרתם בחוק האמור".
אסי מסינג: 44.
אסי מסינג: בחוק שידורי טלוויזיה (כתוביות ושפת סימנים), התשס"ה-2005, בסעיף 1, בהגדרה "משדר טלוויזיה", בפסקה (2), במקום "בעל זיכיון כהגדרתו " יבוא "בעל זיכיון לשידורי טלוויזיה ובעל רישיון לשידורי טלוויזיה כהגדרתם".
אסי מסינג: 45.
אסי מסינג: בחוק שידורי טלוויזיה מהכנסת, התשס"ד-2003, בסעיף 8 (2)(ה)(2), אחרי "לשידורי טלוויזיה" יבוא "או בעל רישיון לשידורי טלוויזיה", ואחרי "בבעל זיכיון" יבוא "או בבעל רישיון".
אסי מסינג: 46.
אסי מסינג: בחוק סיווג, סימון ואיסור שידורים מזיקים, התשס"א-2001, בסעיף 4(א)(2), במקום "בעל זיכיון כהגדרתו" יבוא "בעל זיכיון לשידורי טלוויזיה או בעל רישיון לשידורי טלוויזיה כהגדרתם".
אסי מסינג: יש כאן מספר הוראות חוק שמתייחסות לבעלי זיכיון.
אסי מסינג: החוק הראשון הוא חוק הבחירות (דרכי תעמולה), שבו נקבעו הוראות שמחייבות את הרשות השנייה לשדר במסגרת בעל זיכיון בלי לגבות על כך תשלום שידורי תעמולת בחירות, וכן לשדר הסברים נוספים בדבר מערכת הבחירות.
אסי מסינג: מה שמוצע כאן הוא להחיל את האמור גם על בעלי רישיון.
אסי מסינג: בחוק שידורי טלוויזיה (כתוביות ושפת סימנים) נקבעו הוראות שמחייבות בעל זיכיון לשידורי טלוויזיה ללוות בכתוביות ובתרגום לשפת סימנים שידורים שהוא משדר.
אסי מסינג: גם כאן מוצע להחיל את זה על בעל רישיון.
אסי מסינג: אותו דבר לגבי חוק שידורי טלוויזיה מהכנסת, שבו נקבעה הוראה ולפיה בעל זיכיון לשידורי טלוויזיה לא יוכל להשתתף במכרז לבחירת הגורם אשר ישדר את שידורי הכנסת והמשדרים המוספים אשר ישודרו בערוץ הכנסת.
אסי מסינג: כאן מוצע להחריג את בעל הרישיון.
אסי מסינג: בחוק סיווג, סימון ואיסור שידורים מזיקים נקבעה חובת סימון משדר שמשדר בעל רישיון לשידורי טלוויזיה שאינו ראוי לילדים, וכן איסור קדימון או פרסומת שעלולים לעודד את האמור.
אסי מסינג: מוצע להחיל את אותה חובה גם לגבי בעל רישיון.
שאול מגנזי: מה ההיגיון לשדר תעמולת בחירות בערוצים מסחריים?
אופיר אקוניס: שידרת עד עכשיו?
שאול מגנזי: זה היה טוב לפני 16 שנה.
אופיר אקוניס: גם לפני שנה שידרת.
שאול מגנזי: לפני שנה העלינו את זה בפני השופט.
אופיר אקוניס: מה הייתה עמדת השופט?
אילאיל לבנת: שיש מקום לשקול את זה.
אתי בנדלר: יש מקום לשקול תיקוני חקיקה.
אתי בנדלר: תיקוני חקיקה לחוק הבחירות זה לא אגב איזה שהוא תיקון טכני שבמקום בעלי זיכיון כותבים בעלי רישיון, אלא זה צריך להיות במסגרת תיקוני חקיקה כלליים שנעשים בוועדת החוקה, חוק ומשפט.
שאול מגנזי: זה סיפור אחר אם עוברים מזיכיון לרישיון.
מנשה סמירה: נכון שאנחנו עכשיו מסדירים את החוק ונשענים על הקיים, אבל לא ניתן להתעלם מהמציאות.
מנשה סמירה: המציאות היא ששידורי התעמולה בכל מערכות הבחירות האחרונות לא הוכיחו את עצמם מבחינת היקפי הצפייה בצורה משמעותית.
אופיר אקוניס: מה היה הממוצע שלהם?
מנשה סמירה: נמוך ביותר.
מנשה סמירה: אולי בערב הראשון היה סדר גודל של 5%,6%, אבל לאחר מכן השידורים ירדו ללמטה מזה.
מנשה סמירה: יש פגיעה ברצף השידור והציבור הצביע ברגלים ובידיים.
אופיר אקוניס: מתי זה שודר?
מנשה סמירה: לסירוגין.
מנשה סמירה: הרשות השנייה מסדירה את זה עם ועדת הבחירות על פי החוק.
מנשה סמירה: ערוץ 1 שידר ב-19:30, ערוץ אחר שידר ב-22:00 וב-23:00.
מנשה סמירה: בכל מערכת בחירות החלפנו.
מנשה סמירה: אלו שעות פריים, אלו שעות חשובות, אלו שעות שרצף השידורים נקטע.
מנשה סמירה: הציבור אמר את דברו.
מנשה סמירה: יש מקום לשקול את הנושא הזה.
מנשה סמירה: יחליטו היועצים המשפטיים אם מדובר בתיקונים טכניים או בתיקונים מהותיים, אבל יש מקום לשקול את הנושא הזה.
מנשה סמירה: מדובר בהכבדה משמעותית בעידן של שינוי המדיניות השידורית.
מנשה סמירה: צריך לפתוח את הנושא במקום המתאים.
נחמן שי: אורכה של הסוגיה הזאת כאורך חייו של ערוץ 2.
אופיר אקוניס: גם של ערוץ 1.
נחמן שי: מותר להחליט שבתוך שידור ציבורי נוטלים את זמן השידור בצורה שווה לכלל המפלגות.
נחמן שי: אין לי שום ביקורת על התהליך הזה.
נחמן שי: ערוץ מסחרי זה רכוש פרטי.
נחמן שי: עכשיו אנחנו קובעים שזה לא זיכיון אלא רישיון.
נחמן שי: אנחנו הולכים מדרגה נוספת.
נחמן שי: לא נראה לי.
נחמן שי: זה כאילו המדינה תחליט מחר שהיא לוקחת 3 עמודים בעיתון מסוים, או חצי עמוד כל שבוע.
נחמן שי: זה יוצא מהתחום הציבורי ונכנס לתחום הפרטי.
נחמן שי: אני לא נגד, אני חושב שזה נכון, אבל המדינה צריכה לפצות אותם על אובדן זמן שידורים.
רון אילון: זה בדיוק כמו שלוקחים לטלוויזיה הרב-ערוצית את האפיקים.